CELEX: 32003D0024
Language: bg
Date: 2002-12-30 00:00:00
Title: Решение на Комисията от 30 декември 2002 година относно разработването на интегрирана компютризирана ветеринарна система (нотифицирано под номер С(2002) 5496)

03/ 46
            
            
               BG
            
            
               Официален вестник на Европейския съюз
            
            
               42
            
         32003D0024
   
               L 008/44
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
         РЕШЕНИЕ НА КОМИСИЯТА
   от 30 декември 2002 година
   относно разработването на интегрирана компютризирана ветеринарна система
   (нотифицирано под номер С(2002) 5496)
   (2003/24/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (1), последно изменена с Директива 92/118/ЕИО (2), и по-специално член 20, параграф 3 от нея,
   като взе предвид Решение 92/438/ЕИО на Съвета от 13 юли 1992 г. относно компютризация на ветеринарните процедури при внос (проект „Shift“) за изменение на Директиви 90/675/ЕИО, 91/496/ЕИО, 91/628/ЕИО и Решение 90/424/ЕИО и за отмяна на Решение 88/192/ЕИО (3), последно изменено с Решение 95/1/ЕО на Съвета (4), и по-специално член 12 от него,
   като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (5), последно изменено с Решение 2001/572/ЕО (6), и по-специално членове 37 и 37а от него,
   като има предвид, че:
   
               (1)
            
            
               Директива 1999/93/ЕО на Европейския парламент и на Съвета от 13 декември 1999 г. относно рамката на Общността за електронните подписи (7) цели да гарантира сигурността и доверието в средствата за електронна комуникация, и да улесни тяхното използване от националните органи и органите на Общността за комуникация както помежду им, така и с гражданите и икономическите оператори.
            
         
               (2)
            
            
               Член 3 от Решение 92/563/ЕИО на Комисията от 19 ноември 1992 г. за базата данни относно изискванията на Общността за внос, предвидени в проекта „Shift“ (8), постановява, че Комисията трябва да разработи съответната база данни.
            
         
               (3)
            
            
               Решение 91/398 на Комисията от 19 юли 1991 г. относно компютризирана система, която свързва ветеринарните органи („Анимо“) (9) определя принципите, които ръководят комуникационните системи, които свързват ветеринарните единици.
            
         
               (4)
            
            
               Работата, извършена в проучванията и на семинарите на Общността, показа, че архитектурата на мрежата „Анимо“ е необходимо да бъде преработена, за да се създаде ветеринарна система, която включва разнообразни компютърни приложения.
            
         
               (5)
            
            
               Резолюцията на Европейския парламент А5-0396/2000 по Специалния доклад на Сметната палата № 1/2000 (10) относно избухването на класическа чума по свинете призовава мрежата „Анимо“ да бъде управлявана и развивана под пълния контрол на Комисията, както и да се направят изменения в съответствие с наблюденията на Палатата.
            
         
               (6)
            
            
               За да се оптимизират функциите и потребителския интерфейс, държавите-членки следва да участват отблизо в развитието на една интегрирана компютъризирана ветеринарна система.
            
         
               (7)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Общността създава във възможно най-кратки срокове компютърна система, която интегрира функциите на системите „Анимо“ и „Shift“ в единна архитектура. Техническите спецификации на тази система са посочени в приложението.
   Член 2
   1.   През първата фаза Комисията изготвя спецификациите за новата система „Анимо“, анализира системата и представя прототип.
   За изпълнението на тази работа Комисията разполага с бюджет от 200 000 EUR.
   2.   През втората фаза Комисията разработва новата система „Анимо“ и предоставя базата данни на разположение на държавите-членки.
   3.   Комисията също така разработва и интегрира в новата компютърна система системата „Shift“, в частност функциите, необходими, за да се подпомогне вземането на решения на граничните инспекционни пунктове по отношение на регулаторни въпроси и анализи на риска.
   Член 3
   Генералният директор на Генералната дирекция „Здравеопазване и защита на потребителите“ е оправомощен да подписва договорите, необходими за изпълнение на настоящото решение.
   Член 4
   Адресати на настоящото решение са държавите-членки.
   
      Съставено в Брюксел на 30 декември 2002 година.
      
         
            За Комисията
         
         David BYRNE
         
            Член на Комисията
         
      
   
   
      (1)  ОВ L 224, 18.8.1990 г., стр. 29.
   
      (2)  ОВ L 62, 15.3.1993 г., стр. 49.
   
      (3)  ОВ L 243, 25.8 1992 г., стр. 27.
   
      (4)  ОВ L 1, 1.1.1995 г., стр. 113.
   
      (5)  ОВ L 224, 18.8.1990 г., стр. 19.
   
      (6)  ОВ L 203, 28.7.2001 г., стр. 16.
   
      (7)  ОВ L 13, 19.1.2000 г., стр. 12.
   
      (8)  ОВ L 361, 10.12.1992 г., стр. 45.
   
      (9)  ОВ L 221, 9.8.1991 г., стр. 30.
   
      (10)  ОВ C 85, 23.3.2000 г., стр. 1.
   
      ПРИЛОЖЕНИЕ
      Архитектурата на компютърните системи на Генералната дирекция по здравеопазване и защита на потребителя се базира на n-степенна технология, с браузер за клиента, web сървър за представянето на информацията и отделен сървър Oracle за база данни. Стратегически приложения се разработват в JAVA с използване на BEA Weblogic. Мрежовият протокол е IР, а когато е необходимо поради причини, свързани със сигурността, се използват частна мрежа данни като TESTA II и протоколи за сигурност като Secure Socket Layer (SSL) и Public Key Infrastructure (PKI). Данните се обменят между приложенията, като се използва XML стандарт.
      Статистическите отчети се генерират от BO (Business Object) и картографски софтуер.